laion/Wikipedia-Exotic huggingface dataset:
ברל רויזן

ברל רוֹיְזְן (ביידיש: בערל רױזן;‏ 21 בדצמבר 1913, אטאקי, בסרביה - 12 באוגוסט 1986, קישינב, ברית המועצות) - היה חוקר ספרות יידי ומורה, איש צ'רנוביץ. רויזן נולד ב-21 בדצמבר 1913 בעיירה היהודית אטאקי. אביו פייבל היה שוחט. הוא קיבל חינוך יהודי מסורתי ולמד בתלמוד תורה, ב-1937 סיים את לימודיו בסמינר למורים בצ'רנוביץ (יחד אתו בבית הספר למדו גם יחיאל שרייבמן, אליעזר פודריאצ'יק, מאיר חרץ וצבי צלמן). את עבודתו הראשונה הוא פרסם ב-1936 בכתב העת היידי "יידיש פאר אלעמאן" שיצא לאור בוורשה בעריכת נוח פרילוצקי. הוא פרסם עבודות בפילולוגיה בכתבי עת בצ'רנוביץ. בתקופת מלחמת העולם השנייה התגייס לצבא האדום. לאחר תום המלחמה עבד בתור מורה ליידיש וספרותה בבית ספר יהודי בצ'רנוביץ, שהיה אחד מתוך ארבעה בית ספר יהודיים שנשארו בכל רחבי ברית המועצות. לאחר סגירת בית הספר הוא סיים לימודים בפקולטה לפילולוגיה של אוניברסיטת צ'רנוביץ והחל ללמד אנגלית בבית ספר. הוא פרסם מאמרים ב"פאלקסשטימע", "סאוועטיש היימלאנד", "נייע פרעסע" (פריז), "ביראבידזשאנער שטערן" ו"יידישע קולטור" (ניו יורק). הוא פרסם מספר עבודות מתודולוגיות בתחום ההוראה. עבודתו בה הוא ניתח תיאור יהודים על ידי סופרים רוסים מהמאה ה-19 ועד לסופרים בני זמנו כמו גריגורי כנוביץ' יצאה לאור גם בעברית בשנת 2003. רויזן התגורר בצ'רנוביץ עד סוף ימיו, אך הוא נפטר בקישינב כתוצאה מדריסה בזמן ביקור קרובי משפחה. בערל רויזן, ליטעראריש-היסטאָרישע שטודיעס, תל אביב: פארלאג י.ל. פרץ, תשמ"ט. ברל רויזן, דמויות ומוטיבים יהודיים בספרות הרוסית: עיונים ספרותיים היסטוריים, קיבוץ שמיר: שמיר, 2003. מדיה וקבצים בנושא ברל רויזן בוויקישיתוף על ברל רויזן (ברוסית) ברל רויזן (1913-1986), דף שער בספרייה הלאומית "אטאקי", במהדורת 1901–1906 של האנציקלופדיה היהודית (באנגלית). על ברל רויזן
גביע המדינה בכדורגל 1963/1964

גביע המדינה בכדורגל 1963/1964 הייתה התחרות ה-26 מאז היווסדה וה-11 לאחר קום מדינת ישראל. המשחקים החלו ב-21 בספטמבר 1963 והסתיימו ב-8 בדצמבר 1964. המשחק הראשון והשני של גמר התחרות הסתיימו בתיקו. במשחק השלישי מכבי תל אביב ניצחה ובכך זכתה בגביע בפעם ה-11, ובפעם בשלב הראשון השתתפו קבוצות של ליגה ג' וליגה ב'. באותה שנה, השתתפו כבר בשלב השני קבוצות מהליגה הלאומית. בעקבות כך הסתיים מספר רב של משחקים בתוצאות גבוהות, לרבות 20:0 במשחק של רמת גן גבעתיים נגד בית"ר עין כרם מליגה ג'. הקבוצה שעלתה למשחק נגד מכבי חיפה נפסלה מהמשך השתתפות בתחרות המשחק הסתיים בתוצאה 0:1 לטובת הפועל קריית חיים. קבוצת הפועל רמת גן ערערה בטענה שהיריבים שיתפו במשחק מספר כדורגלנים לא לגיטימיים. הערעור התקבל ולרמת גן הוענק ניצחון טכני. לאחר הארכה. המשחק השני הסתיים בתוצאה זהה. רק במשחק השלישי מכבי תל אביב ניצחה 2:1 הערות: הקבוצה שאירחה את המשחק במגרשה הביתי צוינה כראשונה בכל זוג. צבע ורוד מסמן קבוצות ששיחקו בליגות המשנה.
MotoGP עונת 2016

עונת 2016 ב-MotoGP היא העונה ה-68 בה התקיימה האליפות. בין החודשים מרץ לנובמבר 2016 התקיימו 18 מרוצים שנערכו ב-15 מדינות שונות. חורחה לורנסו, אלוף העונה הקודמת לא הצליח לשמור על תוארו ובאליפות זכה מארק מארקס. את הזכייה בתואר הבטיח מארקס לאחר ניצחון בגרנד פרי היפני, כשנותרו עוד שלושה מרוצים לסיום העונה. ב-11 בספטמבר 2015 פורסם לוח הזמנים המתוכנן לעונת 2016. המרוץ באוסטריה שב לסבב לאחר 19 שנות היעדרות לראשונה מאז 2008 לא התקיים מרוץ באינדיאנפוליס, ארצות הברית קבוצת מארק וידיאס צירפה רוכב שני לסבב קבוצת הונדה LCR צמצמה את צוות הרוכבים משניים לאחד קבוצת אספר סיימה את התקשרותה עם הונדה ושיתפה פעולה עם דוקאטי, עמה שיתפה פעולה בשנים 2010 ו-2011 קבוצות פורוורד רייסינג, AB מוטוררייסינג ו-IodaRacing הודיעו על עזיבת הסבב בעונה טיטו רבאט, שזכה באליפות ה-Moto2 בשנת 2014 ערך את הבכורה שלו כרוכב בסבב הבכיר, בקבוצת מארק וידיאס, עימה זכה באותה אליפות. סקוט רדינג עזב את קבוצת מארק וידיאס ועבר להתחרות עבור פראמאק רייסינג. רדינג הוחלף בידי ג'ק מילר. יוני הרננדז עזב את קבוצת פראמאק רייסינג ועבר להתחרות עבור קבוצת אספר. הרננדז החליף את ניקי היידן שעבר להתחרות בסבב אליפות העולם בסופרבייק. לוריס באז עבר לקבוצת אנטיביה כמחליפו של מייק די-מליו מדיה וקבצים בנושא MotoGP עונת 2016 בוויקישיתוף 2016 provisional MotoGP™ calendar announced, MotoGP.com, 11 September 2015
גרינשפן

גרינשפן הוא שם משפחה יהודי-אשכנזי. מקור המילה מגרמנית (Grünspan), שפירושה אצטט נחושת (תגובת הנחושת לחומצה המתבטאת בשכבה ירוקה על פני המתכת). האם התכוונתם ל... גל גרינשפן – מפיק ויזם קולנוע ישראלי הרשל גרינשפן – פליט יהודי מגרמניה שהתנקש בדיפלומט נאצי בפריז; התנקשות זו היוותה עילה לפרוץ פרעות ליל הבדולח מייק גרינשפן – שחיין עבר ישראלי נחמן שלמה גרינשפאן – רב בריטי יליד ליטא, ראש ישיבת "עץ חיים" בלונדון גרינספן גרינשפון
גרינספן

האם התכוונתם ל... אלן גרינספן – כלכלן אמריקני; לשעבר יושב ראש הפדרל ריזרב באד גרינספן – במאי ומפיק סרטים אמריקני מייקל גרינספן – במאי ומפיק טלוויזיה ישראלי סטנלי גרינספן – פסיכולוג אמריקני, אבי שיטת DIR לטיפול באוטיסטים גרינשפן
INS וארשה

INS וארשה (באנגלית: INS Varsha) הוא בסיס ימי בבנייה עבור חיל הים ההודי במסגרת פרויקט וארשה, אחד הפרויקטים המסווגים והשמורים של הודו. הבסיס מיועד להיות בסיס הבית עבור הצי החדש של הספינות והצוללות הגרעיניות של הודו. הוא תוכנן להיות בטווח של עד 200 קילומטרים מויסאקפאטנאם (מפקדת הפיקוד המזרחי של חיל הים). INS Varsha : India’s underground Naval Base, באתר IADN, דצמבר 2015 ערך זה הוא קצרמר בנושא צבא ובנושא הודו. אתם מוזמנים לתרום לוויקיפדיה ולהרחיב אותו.
וילי ארם

וילי ארם (בגרמנית: Willi Ahrem;‏ 1902, אלברפלד (אנ')‏ – 1967, וופרטל), היה חסיד אומות העולם מגרמניה. אביו של ארם היה בעל חברה לייצוא וארם היה שותף בה. ארם התחתן והיה אב לילדים. ארם היה אוברטרופפיהרר (Obertruppführer) (אנ') באס אס, דרגת מש"ק המקבילה לסמל מחלקה. הוא שירת במחנה עבודה בנמירוב, מחנה שהשתייך לארגון טודט. הוא נבדל מיתר בעלי התפקידים במחנה בהתנהגותו ההומנית כלפי העובדים, בהם יהודים. הוא סייע להם במזון, והעביר לרבים מהם מבעוד מועד ידיעה על אקציה שתוכננה כלפיהם בנובמבר 1941. אלה מהיהודים שקיבלו את הידיעה נמלטו מהמחנה לפני האקציה וכך ניצלו. באקציה נרצחו כ-2,500 יהודים. אקציה נוספת ארעה ביולי 1942 וגם לפניה הסתיר ארם יהודים. ארם החביא יהודים בביתו וסיפק להם שמיכות ואוכל. בתום האקציה של יולי 1942 הבריח אותם ארם לגטו דז'ורין שבטרנסניסטריה. בגטו סיפק להם ארם בגדים ומזון. לשם כך שיחד שומרים רומניים שאיימו להסגירו. כמו כן קישר בין תושבים אחרים בגטו זה לבין יהודים שהתגוררו בבוקרשט, והעביר כספים מיהודי בוקרשט ליהודים שהיו כלואים בגטו דז'ורין. באס אס התקבלו תלונות עליו והאשמות לפיהן הוא עוזר ליהודים. בשנת 1943 הוא הועבר לגרמניה, ושם שהה עד תום המלחמה. בשנת 1965 הכיר יד ושם בווילי ארם בתור חסיד אומות העולם. ההיסטוריון וולפרם וטה (גר') כתב עליו פרק בספרו "אומץ אזרחי" (Zivilcourage) שדן במתנגדי הנאצים בשורות המשטרה הגרמנית, הצבא הגרמני והאס אס. עיריית וופרטל קראה גרם מדרגות בעיר על שמו של ארם. מדיה וקבצים בנושא וילי ארם בוויקישיתוף פעילותו של וילי ארם, באתר יד ושם (באנגלית) על גטו דז'ורין באתר יד ושם עיבוד קטע מהפרק, כפי שהופיע באתר השבועון הגרמני די צייט בשנת 2006 ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
התארכות אפית

התארכות אפית (באנגלית: Epic lengthening) היא מושג בפונטיקה המתאר תופעה בשירה היוונית והלטינית הקלאסיות לפיה ניתן לשקול תנועה קצרה כארוכה עבור המטריקה. ◡ - ◡ ◡- ◡◡ - ◡ ◡ - - - ◡ ◡ - ἠὲ κασίγνητον ὁμογάστριον ἠὲ καὶ υἱόν Hom. Il. 24.47 התופעה יכולה להתרחש גם בהיאטוס: - -◡◡ - - - ◡ ◡ -◡ ◡ - ◡◡ - χρυσέῳ ἐν δέπαϊ, ὄφρα λείψαντε κιοίτην Hom. Il. 24.285 יוטה הייתה צריכה להיות קצרה בשל correption אולם במקום יש התארכות יוטא. לעיתים ביוונית הומרית יש שינוי תנועה במילה לדוגמה: φαινομένη λήθεσκεν ὑπεὶρ ἅλα τ᾽ ἠϊόνας τε. השפה היוונית הלירית לעיתים רבות יצרה צירופים תנועות כדי להקל על המשקל. במקרה לעיל ὑπείρ היה צריך להיות ὑπέρ אולם כדי שהמילה תתאים למשקל האפסילון נכתב כדיפתונג.
ליסה האניגן

ליסה מרגרט האניגן (באנגלית: Lisa Margaret Hannigan; נולדה ב-12 בפברואר 1981) היא זמרת-יוצרת מוזיקת אינדי פולק. החלה את דרכה המוזיקלית בלהקת הרוק ג'וניפר (Juniper) של הזמר דמיאן רייס. האניגן נולדה בדבלין, גדלה בקילקלון (Kilcloon), מחוז מית', אירלנד. למדה בתיכון בבית ספר נוצרי פרוטסטנטי ולאחר מכן למדה אמנות בטריניטי קולג'. בזמן לימודיה בקולג', בשנת 2001, הלכה האניגן להופעה בדבלין ופגשה את דמיאן רייס, אשר הפציר בה לשיר באלבומו "O" אשר יצא לאור ב-2002, ובאלבומיו הבאים לאחר מכן. ליסה חברה לרייס ולהקתו לסיבובי הופעות כזמרת, ולעיתים אף ניגנה בגיטרה חשמלית, בס ותופים. ב-2007 חזרה לדבלין והחלה בקריירת סולו, הקימה להקה בשם רביעיית דייזי אוקל (The Daisy Okell Quartet), והשתתפה בהקלטות של מיק כריסטופר, The Frames ושל הרבי הנקוק. Sea Sew‏ (2008) Passenger‏ (2011) At Swim‏ (2016) ב-2013 השתתפה בפסקול הסרט כוח משיכה (Gravity). ב-2014 דיבבה את אחת הדמויות בסרט שיר הים, והשתתפה בפסקול הסרט. מדיה וקבצים בנושא ליסה האניגן בוויקישיתוף אתר האינטרנט הרשמי של ליסה האניגן (באנגלית) ליסה האניגן, ברשת החברתית פייסבוק ליסה האניגן, ברשת החברתית אקס (טוויטר) ליסה האניגן, סרטונים בערוץ היוטיוב ליסה האניגן, במסד הנתונים הקולנועיים IMDb (באנגלית) ליסה האניגן, באתר ספוטיפיי ליסה האניגן, באתר Last.fm (באנגלית) ליסה האניגן, באתר AllMusic (באנגלית) ליסה האניגן, באתר MusicBrainz (באנגלית) ליסה האניגן, באתר דיזר ליסה האניגן, באתר Yandex.Music (ברוסית) ליסה האניגן, באתר Discogs (באנגלית) ליסה האניגן, באתר Songkick (באנגלית) ליסה האניגן, באתר Genius ליסה האניגן, באתר בילבורד (באנגלית)
קרייג גורדון

קרייג גורדון (באנגלית: Craig Gordon; נולד ב-31 דצמבר 1982) הוא כדורגלן סקוטי, המשחק בעמדת השוער בקבוצת הארט אוף מידלות'יאן ובנבחרת סקוטלנד. גורדון התחיל את הקריירה שלו בשנת 1999, כששיחק במחלקת הנוער של הארט אוף מידלות'יאן. בחודש ספטמבר 2001, הושאל לקבוצת קאודנבית' (Cowdenbeath) מהליגה השלישית על מנת לצבור ניסיון וזמן משחק. בסוף שנת 2002, חזר לשחק בהארט אוף מידלות'יאן ובשנת 2003, ערך את הופעת הבכורה האירופית שלו במשחק נגד בורדו. בעונת 2005/2006, זכה עם קבוצת הארט אוף מידלות'יאן בגביע הסקוטי לאחר שעצר פנדל במשחק נגד גרטנה (Gretna) וסייע לקבוצתו לנצח במשחק. בעונת 2007/2008, חתם בקבוצת סנדרלנד לאחר שרכשה את כרטיס השחקן שלו תמורת כ-9 מיליון פאונד. בעונת 2014/2015, חתם בקבוצת סלטיק שבחרה להחתים אותו למרות שלא שיחק שנתיים באף מסגרת רשמית. בעונת 2020/2021, חתם בקבוצת הארט אוף מידלות'יאן. בשנת 2004, ערך את הופעת הבכורה שלו בנבחרת סקוטלנד, במשחק מול טרינידד וטובגו. הארט אוף מידלות'יאן הגביע הסקוטי: 2005/2006 מדיה וקבצים בנושא קרייג גורדון בוויקישיתוף קרייג גורדון, באתר Transfermarkt קרייג גורדון, באתר Fussballdaten.de (בגרמנית) קרייג גורדון, באתר Soccerway קרייג גורדון, באתר BDFutbol קרייג גורדון, באתר WorldFootball.net קרייג גורדון, באתר National Football Teams קרייג גורדון, באתר FootballDatabase.eu קרייג גורדון, באתר ESPN מיכאל יוכין‏, לב אמיץ: קרייג גורדון יעצור גם את ערן זהבי ונבחרת ישראל?, באתר וואלה, 8 באוקטובר 2021 Scotland players' old schools send good luck messages, Tes Magazine (באנגלית) Craig Gordon Unknown team or unattached - Cowdenbeath FC - Blue Brazil Mad, web.archive.org, ‏2014-08-12 השוער היקר ביותר באנגליה: קרייג גורדון, באתר ONE‏, 9 באוגוסט 2007 קרייג גורדון במדי סקוטלנד - כל הסטטיסטיקות - ערוץ הספורט, באתר Sport5.co.il - אתר ערוץ הספורט (בעברית)
עונת 1911/1912 בסדרה השוודית

עונת 1911-1912 בסדרה השוודית הייתה עונת הכדורגל השנייה בשוודיה במסגרת ליגה (הטורניר שקדם לליגת העל השוודית), והיא הייתה ליגת הכדורגל המקצועני בשוודיה בשנים 1911-1912. על כל ניצחון קיבלה הקבוצה המנצחת 2 נקודות, על תיקו נקודה אחת ובעבור הפסד 0 נקודות. עונת 1911-1912 הייתה עונה שחולקה ל-2: משחקי סתיו 1911 ומשחקי אביב 1912 (שבסופו של דבר לא שוחקו). "זוכת הסדרה" (Seriemästare) הייתה ארגריטה, בפעם השנייה ברציפות. ויקינגרנה ואסקילטונה פרשו כבר לאחר משחק אחד (ניצחון 3-1 והפסד 7-0 בהתאמה, משחקים אלו אינם נחשבו בתוצאות), ובמקומם נכנסו לליגה גטבורג FF ומריהברג. שתיהן הודחו מהליגה בסיום העונה, ומאז לא שיחקו יותר בסדרה (מריהברג פורקה, גטבורג FF שיחקה ב-2015 בליגה השישית). בנוסף לפרישתם של שתי הקבוצות לאחר מחזור אחד בלבד, לא פחות מ-10 משחקים לא שוחקו, והליגה נגמרה כשלכל קבוצה מספר משחקים שונה. הסיבה לכך הייתה אליפות העולם הכדורגל כחלק מאולימפיאדת סטוקהולם ב-1912. נבחרת שוודיה ערכה משחקי אימון לקראת משחקי הקיץ, וכך תמה העונה הסדירה ללא קיום חלק ניכר מהמשחקים. הקבוצות   אסקילטונה גטבורג גטבורג FF נורשפין יורגודן ויקינגרנה ארגריטה מריהברג AIK סולנה ויקינגרנה ואסקילטונה פרשו לאחר מחזור אחד בלבד, ובמקומן נכנסו גטבורג FF ומריהברג
נורית

נורית (שם מדעי: Ranunculus) היא סוג של צמחים במשפחת הנוריתיים המונה מעל 400 מינים ונפוץ בכל היבשות. רוב מיני נורית הם רב-שנתיים, בעלי פרחים אדומים, צהובים או לבנים. כל המינים בעלי טעם חריף ורעילים מאוד לצאן ולאדם כשהם טריים. עם זאת, הרעל מתפרק בייבוש ולכן מספוא שהוכן מן הצמחים אינו רעיל. מינים אחדים משמשים כצמחי נוי, ואחרים ברפואה עממית. לפרח 5 עלי גביע ו-5 עלי-כותרת. הנורית פורחת בחודשי האביב, סוף פברואר עד סוף מרץ. ניתן לזהותה לפי ברק עלי הכותרת שלה ולפי עלי הגביע הצמודים אליהם. בישראל, מבחינת סדר הפריחה של הפרחים האדומים, היא תפרח לאחר פריחת הכלניות ולפני פריחת הפרגים (סדר זה מכונה כנ"ף בר"ת). זמני הזריעה המקובלים של הנוריות הן בתקופת האביב לרוב צמוד לסוף החורף. עם תחיית הלשון העברית חודשה מילה לפי השם הארמי נוּרִיתָא והשורש נו"ר המשותף לעברית ושפות שמיות נוספות וזאת עקב הפריחה בצבעי האש של המין Ranunculus asiaticus (נורית אסיה) אשר גדל בארצנו. לפי משפחת הראובני, שם הפרח הוא "ניצנים". הם פירשו את הפסוק משיר השירים (ב', י"ב): "הַנִּצָּנִים נִרְאוּ בָאָרֶץ" ניצנים משורש נ.צ.צ ואכן עלי הנורית מתאפיינים בכך שהם נוצצים והנוריות מסמלות את פריחת ראשית האביב. יתרה מזו שם הפרח בשומרית ואכדית נִיסוּנֻ ומכאן גם שמו של חודש ניסן. שם הפרח באנגלית "Buttercup" ניתן למין הצהוב של הפרח בגלל צבעו הצהוב דמוי החמאה. נורית אסיה (Ranunculus asiaticus) - הנורית הנפוצה בישראל, בצבע אדום נורית ירושלים (Ranunculus millefolius) - נורית צהובה, גדלה בהרי ישראל ובפרט בהרי ירושלים נורית המלל (Ranunculus marginatus) - נורית צהובה, גדלה בצפון ישראל נורית ארסית (Ranunculus sceleratus) נורית הלב (Ranunculus ficaria) נורית המים (Ranunculus aquatilis) נורית הביצות ( Ranunculus ophioglossifolius), הייתה נפוצה בעבר נורית, באתר ITIS (באנגלית) נורית, באתר NCBI (באנגלית) נורית, באתר האנציקלופדיה של החיים (באנגלית) נורית, באתר Tropicos (באנגלית) נורית, באתר GBIF (באנגלית) נורית, באתר IPNI (באנגלית) נורית, באתר אנציקלופדיה בריטניקה (באנגלית) נורית אסיה - אגדות ומידע מפורט מתוך האתר טיולים בארץ מגדיר צמחים נגה הראובני, בסוד אילן ושיח, תל אביב, תשי"ז, עמוד 67.
נבחרת מקסיקו בכדורגל נשים

נבחרת מקסיקו בכדורגל נשים מייצגת את מקסיקו בתחרויות כדורגל נשים בינלאומיות ומנוהלת על ידי פדרציית הכדורגל של מקסיקו. משחקה הראשון של הנבחרת התקיים ב-1970 במסגרת גביע העולם הלא-רשמי שנערך באיטליה, ובו היא ניצחה 0-9 את אוסטריה. שנה לאחר מכן, בספטמבר 1971, אירחה מקסיקו את גביע העולם הלא-רשמי הבא, ונבחרתה הגיעה עד לגמר הטורניר. במשחק הגמר, אל מול קהל של 110,000 באצטדיון האצטקה, הפסידה מקסיקו 3-0 לדנמרק, משלושער של סוזן אוגוסטסן בת ה-15. הנבחרת העפילה שלוש פעמים לגביע העולם של פיפ"א, אך מעולם לא ניצחה משחק במהלכו ומעולם לא הצליחה לעבור את שלב הבתים. כמו כן, הנבחרת השתתפה פעם אחת בטורניר הכדורגל של המשחקים האולימפיים - אתונה 2004 (בו גם לא הצליחה לעבור את שלב הבתים). למרות הישגיה הבינלאומיים המעטים, בזירה היבשתית נחשבת מקסיקו לאחת מהנבחרות הטובות ביותר. הישג השיא שלה באליפות צפון ומרכז אמריקה (גביע הזהב) הוא המקום השני, אליו הגיעה פעמיים - 1998 ו-2010 ובשני המקרים היא הפסידה בגמר לנבחרת קנדה. הדירוג הנוכחי של נבחרת מקסיקו ברשימת הדירוג של פיפ"א, הוא המקום ה-30 בעולם, נכון ל-16 באוגוסט 2024, ירידה של נקודה אחת לעומת ניקוד קודם. דירוג השיא 21 נמדד לראשונה בנובמבר 2011, והדירוג הכי נמוך 36 נמדד לראשונה באוגוסט 2022. 1991 - לא העפילה 1995 - לא העפילה 1999 - שלב הבתים 2003 - לא העפילה 2007 - לא העפילה 2011 - שלב הבתים 2015 - שלב הבתים 2019 - לא העפילה 1991 - שלב הבתים 1993 - לא נכנסה 1994 - מקום שלישי 1998 - מקום שני 2000 - שלב הבתים 2002 - מקום שלישי 2006 - מקום שלישי 2010 - מקום שני 2014 - מקום שלישי 2018 - שלב הבתים 2022 - שלב הבתים מדיה וקבצים בנושא נבחרת מקסיקו בכדורגל נשים בוויקישיתוף Mundial (Women) 1971, באתר rsssf.com דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
ברווז לבן-גב

ברווז לבן-גב (שם מדעי: Thalassornis leuconotus) הוא מין של ברווז אפריקני פרימיטיבי השייך לתת-משפחה ייחודית במשפחת הברווזיים. הוא מקורב לתת-משפחת ברווזים שורקים (Dendrocygninae) ובצורה פחותה יותר לתת-משפחת ברווזים זקופי-זנב (Oxyurinae) והוא המין היחידי בסוגו. ברווז זה מזכיר מעט בצורתו מיני טבלנים גדולים והוא דומה בהרגליו מעט לטבלן, אך איטי בהרבה בשחייתו. הוא בעל מקור גדול ואפור ותחילת לסתו לבנה. צווארו קצר וכתום. הכנפיים כתומות מנומרות והגוף אפור-צהוב-חום. אורך הברווז מגיע ל-38-40 ס"מ. ברווז זה חי בדרומה של אפריקה בנהרות, אגמים וביצות מסנגל עד צ'אד במזרח ומאתיופיה עד דרום אפריקה במערב. כמו כן הוא חי באי מדגסקר. הברווז חי בקבוצות קטנות או ביחידות וניזון מצמחייה מימית ומחרקים או סרטנונים. צבעי הברווזים עוזרים בהסוואתם מטורפים פוטנציאלים ובשעת סכנה הם יצללו לעומק עד חצי דקה, בדרך כלל בין פרחי מים צפים העוזרים לברווז להסתוות. הטורפים כוללים חתולים שונים, תנים, תנינים, נחשי פיתון, לטאות כוח ועופות דורסים. לברווז זה 2 תת-מינים: Thalassornis leuconotus insularis Thalassornis leuconotus leuconotus מדיה וקבצים בנושא ברווז לבן-גב בוויקישיתוף ברווז לבן-גב, באתר ITIS (באנגלית) ברווז לבן-גב, באתר NCBI (באנגלית) ברווז לבן-גב, באתר האנציקלופדיה של החיים (באנגלית) ברווז לבן-גב, באתר Internet Bird Collection (באנגלית) ברווז לבן-גב, באתר GBIF (באנגלית) ברווז לבן-גב באתר הרשימה האדומה של IUCN
תקון

תָקוֹן (באנגלית: Corrections) מתייחס לשיקום עבריינים, כחלק מתהליך הענישה או כתחליף לה. בארצות הברית, בשנות ה-50 וה-60 של המאה העשרים, המושג "תקון" הפך רווח תוך דחיקת המושג "פנולוגיה", זאת על רקע עליית גישה חדשה שהדגישה שיקום עבריינים. מגמה זו לוותה בשינויים מעשיים בכמה בתי כלא, כגון תוספת הטבות לאסירים, והחדרת אווירה קהילתית יותר לבתי הסוהר. לפחות פורמלית, רוב בתי הכלא הפכו ל"מוסדות תקון" (correctional institutions), והשומרים הפכו ל"קציני תקון" (correctional officers). בשנות ה-80 חל מהפך בגישה האמריקאית כלפי טיפול בעבריינים, וחזרה ועלתה גישה שכונתה באקדמיה "הפנולוגיה החדשה". פנולוגיה חטיבת התקון - שירות בתי הסוהר האגף לנוער צעירים ושירותי תקון - משרד הרווחה ערך זה הוא קצרמר בנושא חוק ומשפט ובנושא סוציולוגיה. אתם מוזמנים לתרום לוויקיפדיה ולהרחיב אותו.
עונת 1912/1913 בסדרה השוודית

עונת 1912-1913 בסדרה השוודית הייתה עונת הכדורגל השלישית בשוודיה במסגרת ליגה (הטורניר שקדם לליגת העל השוודית), והיא הייתה ליגת הכדורגל המקצועני בשוודיה בשנים 1912-1913. על כל ניצחון קיבלה הקבוצה המנצחת 2 נקודות, על תיקו נקודה אחת ובעבור הפסד 0 נקודות. עונת 1912-1913 הייתה עונה שחולקה ל-2: משחקי סתיו 1912 ומשחקי אביב 1913. "זוכת הסדרה" (Seriemästare) הייתה גטבורג, בפעם הראשונה בהיסטוריה. כל שש הקבוצות ששיחקו בליגה המשיכו לעונה נוספת בעונת 1913/1914 (לא היו "יורדות"). הקבוצות   אופסלה גטבורג נורשפין יורגודן ארגריטה AIK סולנה משחקי AIK מהאתר של הקבוצה (בשוודית) (הקישור אינו פעיל, 11 באוגוסט 2023)
עונת 1913/1914 בסדרה השוודית

עונת 1913-1914 בסדרה השוודית הייתה עונת הכדורגל הרביעית בשוודיה במסגרת ליגה (הטורניר שקדם לליגת העל השוודית), והיא הייתה ליגת הכדורגל המקצועני בשוודיה בשנים 1913-1914. על כל ניצחון קיבלה הקבוצה המנצחת 2 נקודות, על תיקו נקודה אחת ובעבור הפסד 0 נקודות. עונת 1913-1914 הייתה עונה שחולקה ל-2: משחקי סתיו 1913 ומשחקי אביב 1914. "זוכת הסדרה" (Seriemästare) הייתה גטבורג, בפעם השנייה ברציפות. בסוף העונה ירדה אופסלה לליגה השנייה. הקבוצות   אופסלה גטבורג נורשפין יורגודן ארגריטה AIK סולנה משחקי AIK מהאתר של הקבוצה (בשוודית)
עונת 1914/1915 בסדרה השוודית

עונת 1914–1915 בסדרה השוודית הייתה עונת הכדורגל החמישית בשוודיה במסגרת ליגה (הטורניר שקדם לליגת העל השוודית), והיא הייתה ליגת הכדורגל המקצועני בשוודיה בשנים 1914–1915. על כל ניצחון קיבלה הקבוצה המנצחת 2 נקודות, על תיקו נקודה אחת ובעבור הפסד 0 נקודות. עונת 1914–1915 הייתה עונה שחולקה ל-2: משחקי סתיו 1914 ומשחקי אביב 1915. "זוכת הסדרה" (Seriemästare) הייתה גטבורג, בפעם השלישית ברציפות. הקבוצות   גטבורג נורשפין יורגודן ארגריטה AIK סולנה משחקי AIK מהאתר של הקבוצה (בשוודית)
מיכאל גורודין

מיכאל גורודין (נולד ב-1982) הוא שחקן, במאי ומורה ישראלי, בעבר יו"ר העמותה למשחקי תפקידים בישראל. גורודין נולד בברית המועצות ועלה ארצה עם משפחתו בגיל 8. משפחתו התיישבה בנתניה. בין השנים 2003–2006 הוא ביים מספר הצגות בפסטיבל אייקון. גורודין הוא גם שחקן מרכזי בתיאטרון מיקרו. בשנת 2004 השתתף בהצגה "שונאים. סיפור אהבה", בתפקיד לאון ובשנת 2006 השתתף בהצגה "נדרים" בתפקיד יוסף. השתתף גם בהצגות "חכמי חלם", "רצח על שפת הים", "שירים מהבוידעם", "הזכות להיות אידיוט", "כימים אחדים", "שוזס ובז'ז'ינה", "כסף, בריאות ושלום עולמי", "טייבלה והשד שלה", "הסערה" ו"שאול המלך". תרגם מרוסית את ההצגות "שירים מהבוידעם" ו"כתב היד". בין השנים 2013–2016 שימש כיו"ר העמותה למשחקי תפקידים בישראל. למד מתמטיקה באוניברסיטה העברית בירושלים ומלמד מתמטיקה והיסטוריה בתיכון ליד האוניברסיטה בירושלים. משמו נגזרה המילה "גורודיניה" - סוגת משחקי תפקידים. מיכאל גורודין, ברשת החברתית פייסבוק מיכאל גורודין, באתר תיאטרון מיקרו אמיתי מור, הד החינוך, "המורים רוצים לשחק בשיעורים", אוקטובר 2013 מורה, לא מחנך, הבלוג של מיכאל גורודין
עונת 1915/1916 בסדרה השוודית

עונת 1915-1916 בסדרה השוודית הייתה עונת הכדורגל השישית בשוודיה במסגרת ליגה (הטורניר שקדם לליגת העל השוודית), והיא הייתה ליגת הכדורגל המקצועני בשוודיה בשנים 1915-1916. על כל ניצחון קיבלה הקבוצה המנצחת 2 נקודות, על תיקו נקודה אחת ובעבור הפסד 0 נקודות. עונת 1915-1916 הייתה עונה שחולקה ל-2: משחקי סתיו 1915 ומשחקי אביב 1916. "זוכת הסדרה" (Seriemästare) הייתה גטבורג, בפעם הרביעית ברציפות. קבוצת גאיס הצטרפה לליגה בעונה זו, ובסיומה פרשה לליגת "סדרת המזרח" (Västsvenska Serien). הקבוצות   גאיס גטבורג נורשפין יורגודן ארגריטה AIK סולנה בוֵסְטְרָה יֶיטַאלַנְד התקיים העונה דרבי "משולש" בין גטבורג, שכולם ציפו שתנצח את התחרות לאחר שזכתה בשלוש סדרות ברציפות בשנים שקדמו לעונה זו, לבין ארגריטה, שזכתה בשתי הסדרות הנותרות. אל שתי הקבוצות הללו נוספה גאיס, שהצטרפה לליגה בעונה זו. משחקי AIK מהאתר של הקבוצה (בשוודית)
ברווז ורוד-ראש

ברווז ורוד-ראש (שם מדעי: Rhodonessa caryophyllacea) הוא מין של עוף ממשפחת הברווזיים המצוי בסכנת הכחדה חמורה בטבע וחי בביצות מסוימות בתת-היבשת ההודית. מין זה הוא יחיד בסוגו. ברווזים אלה נחשבו הרבה זמן לשייכים לתת-משפחת ברווזים מצויים (Anatinae) אך הוא בעל דורבנות אחוריים וכן התנהגותו וצורת התזונה, מה שאינו קיים בקבוצה זו. הצוואר של הברווז גם בעל יכולת התרחבות מיוחדת המאפשרת לו לשרוק באופן מיוחד. חוקרים מסוימים סיווגו אותו בסוג נטה (Netta) או צולל (Aythya), אך ההצעות לא התקבלו. הברווז מגיע לאורך 41–43 ס"מ וני המינים דומים בגודל. הוא בעל גוף שחור וצוואר ארוך וורוד. הראש גם מוארך וורוד והמקור אדום ומוארך וכן קצה הכנפיים ירוקות וחומות בקצה. לנקבות לעומתו צוואר וראש צהבהבים ומקור חיוור. לעיתים עלולים להתבלבל בינו לנטה אדומת-ראש (כשמסתכלים מרחוק), אך הוא בעל צוואר ארוך בהרבה מהנטה ובעל גוף שחור. ראשם של הצעירים הוא לבן כמעט לגמרי. תפוצת הברווז העיקרית היא מצפון לנהר הגנגס ועד למערב נהר הברהמפוטרה במדינה ההודית ביהר וייתכן שגם ממערב לשם אך גם בנפאל, בנגלדש ואולי גם במינמאר. ברווזים אלה חיים ביחידות או בזוגות ולעיתים נדירות גם בקבוצות קטנות. הוא נפוץ בביצות ובריכות ביערות גשם ובין עשבים גבוהים, שם הוא מקנן, ולא במים עמוקים מאוד. הברווזים ניזונים בטבילה מצמחייה מימית ורכיכות. ברווז זה כמעט ונכחד בטבע בעיקר עקב הרס בית גידולו ואולי ציד, אך ככל הנראה אף פעם לא היה נפוץ בטבע. ישנם חוקרים הטוענים שהוא נכחד כבר. נצפו מספר ברווזים כאלה במינמאר אבל נטען שהברווזים הללו הם ברווזים מהמין Anas poecilorhyncha. ע"פ ארגון ה-IUCN מוגדר המין בסכנת הכחדה חמורה. מדיה וקבצים בנושא ברווז ורוד-ראש בוויקישיתוף ברווז ורוד-ראש, באתר ITIS (באנגלית) ברווז ורוד-ראש, באתר NCBI (באנגלית) ברווז ורוד-ראש, באתר Animal Diversity Web (באנגלית) ברווז ורוד-ראש, בבסיס הנתונים ARKive (באנגלית) ברווז ורוד-ראש, באתר האנציקלופדיה של החיים (באנגלית) ברווז ורוד-ראש, באתר GBIF (באנגלית) ברווז ורוד-ראש באתר הרשימה האדומה של IUCN
צחראש כחול-מקור

צחראש כחול-מקור (שם מדעי: Oxyura australis) הוא מין של ברווז מהסוג צחראש החי בדרום אוסטרליה ומקורו כחול. הצחראש הוא קרוב משפחתם של ברווז המושק וברווז המסיכה וכן הברווז שחור-הראש ושייך כמותם לתת-משפחת ברווזים זקופי-זנב (Oxyurinae). הוא קיבל את שמו ע"ש ראשם הלבן של רוב מיני הסוג, אך לברווז הזה ראש שחור. אורכו 40 ס"מ ומשקלו 500-1,300 גרם והזכרים והנקבות דומים בגודלם. הוא בעל גוף חום-ערמוני פלומתי וראש שחור. בחורף נוצות הגוף אפורות כהות. המקור כחול ועבה והזנב זקור למעלה. הנקבות לעומת הזכרים חומות כהות כל השנה ומקורם אפור. הם נמצאים רוב זמנם במים, והם מסורבלים ביבשה ובאוויר. הם לא נוהגים לנדוד. הברווז חי בטבע בדרום-מזרח אוסטרליה באגמים וביצות חמימים, אך מצוי גם במקווי מים מלאכותיים ואף בביובים. הוא צולל להשגת מזונו וניזון בעיקר מחסרי חוליות ימיים, אך גם מצמחים. ברווז זה מצוי בקרבה לסיכון עקב זיהומי מים וניקוזים של אגמים וביצות וכן המלחת האגם וייבוש למטרות גידול דגים או מרעה לבקר. מדיה וקבצים בנושא צחראש כחול-מקור בוויקישיתוף צחראש כחול-מקור, באתר ITIS (באנגלית) צחראש כחול-מקור, באתר NCBI (באנגלית) צחראש כחול-מקור, באתר Animal Diversity Web (באנגלית) צחראש כחול-מקור, באתר האנציקלופדיה של החיים (באנגלית) צחראש כחול-מקור, באתר GBIF (באנגלית) צחראש כחול-מקור, באתר bie צחראש כחול-מקור באתר הרשימה האדומה של IUCN